Τάκης Παραφέστας

Ο Δημήτρης «Τάκης» Παραφέστας (γεννηθείς 1 Δεκεμβρίου 1953) είναι Έλληνας παλαίμαχος ποδοσφαιριστής και νυν προπονητής ποδοσφαίρου. Ξεκίνησε την καριέρα του από τον Φαλανιακό και πέρασε το μεγαλύτερο μέρος του με την ΑΕΛ στην Α' Εθνική Κατηγορία αποτελώντας και αρχηγό της για έξι χρόνια.

 Σταδιοδρομία ως ποδοσφαιριστής 
 Σε συλλόγους 
Ο Παραφέστας γεννήθηκε και μεγάλωσε στη Φαλάνη της Λάρισας και σε ηλικία 15 ετών άρχισε να παίζει ποδόσφαιρο με την τοπική ομάδα τον Φαλανιακό  στο πρωτάθλημα της ΕΠΣ Λάρισας από το 1968 μέχρι το 1975, όπου και στην συνέχεια εντάχθηκε στην ομάδα της ΑΕΛ ξεκινώντας την καριέρα του ως επαγγελματίας ποδοσφαιριστής. Στην ΑΕΛ παρέμεινε μέχρι το 1987 έχοντας πάρει μέρος σε 246 αγώνες και πετυχαίνοντας και 4 γκολ. Κατά την διάρκεια της παραμονής του στην ΑΕΛ αγωνίζονταν στη θέση του Αμυντικού και κατέκτησε μαζί με την ομάδα του το Κύπελλο Ελλάδος το 1985 όπου ήταν και ο αρχηγός της ΑΕΛ. Το 1987 πήρε μεταγραφή στην ομάδα των Τρικάλων όπου και παρέμεινε μέχρι το 1988.

 Εθνική ομάδα 
Με την Εθνική ομάδα ποδοσφαίρου εμφανίστηκε μόνο σε έναν φιλικό αγώνα ενάντια στην Ανατολική Γερμανία στις 15 Φεβρουαρίου 1984.

 Σταδιοδρομία ως προπονητής 
Ο Παραφέστας ξεκίνησε την καριέρα του ως προπονητής στον Απόλλωνα Λάρισας (Δ΄ και Γ΄ Εθνική). Ακολούθησε η ΑΕΛ, βοηθός επί 2 χρόνια με Μπόχινεκ, Αλέφαντο και Χρίστο Μπόνεφ. Το 1993 με την έλευση του Γιάτσεκ Γκμοχ, αποχώρησε. Εργάστηκε τότε στον ΑΟ Καρδίτσας (Δ΄ Εθνική), στΟΝ Α.Ο. Τρίκαλα (Γ΄ Εθνική) και Αθλητική Ένωση Τυρνάβου (Γ΄ Εθνική), και στον Ηρακλή Λάρισας (Δ΄ Εθνική). Μια συζήτηση με τον Τάκη Παραφέστα γύρω από το ποδόσφαιρο - athleticlarissa.gr/ Το 1999-00 ξαναγύρισε στην ΑΕΛ (Β΄ Εθνική) σαν βοηθός του Σταύρου Διαμαντόπουλου και μετά του Νεμπόισα Λιτσάνιν, αναλαμβάνοντας στον 2ο γύρο την τεχνική ηγεσία της ομάδας με συνεργάτες τους Αλεξούλη και Πλίτση και τον Τσιτρούλη ως γυμναστή. Επέστρεψε στη συνέχεια στον Ηρακλή Λάρισας (τοπικό πρωτάθλημα ΕΠΣ Λάρισας). 

Οταν η ΑΕΛ ήταν κοντά στη ζώνη υποβιβασμού και στη διάλυση (Γ΄ Εθνική) την περίοδο 2002 – 2003, επέστρψε σαν γενικός αρχηγός με προπονητές τους Οράσιο Μοράλες και Καμάκα, αναλαμβάνοντας για ακόμη μια φορά τα ηνία της ομάδας, 2 μήνες πριν τη λήξη του πρωταθλήματος. Ο Παραφέστας κατάφερε να σώσει τον ιστορικό σύλλογο από τον υποβιβασμό όταν στον προτελευταίο αγώνα της περιόδου η ομάδα αναδείχθηκε ισόπαλη με σκορ 3–3 στα Χανιά ενάντια στον τοπικό σύλλογο και την τελευταία αγωνιστική νίκησε τη Νίκη Βόλου στο ιστορικό Αλκαζάρ με 1-0. Την επόμενη περίοδο κατάφερε να ανεβάσει τον σύλλογο στη Super League 2 κερδίζοντας παράλληλα και το πρωτάθλημα της Γ' Εθνικής κατηγορίας και μετά παραιτήθηκε. 

Έκτοτε συνεχισε την καριέρα του ως προπονητής σε διάφορες θεσσαλικές ομάδες κυρίως του ερασιτεχνικού ποδοσφαίρου όπως είναι ο Ηρακλής Σοφάδων (2006–2007), ο Αμπελωνιακός (2009-2013), ο Α.Σ. Φαλανιακός (2013), ο Ηρακλής Λάρισας (2014), ο Αμπελωνιακός (2014-15), ο Αχιλλέας Φαρσάλων (2015-2017), στον Ατρόμητο Παλαμά (2019–2021). και ξανά ο Α.Σ. Φαλανιακός (2022-24). Στις 6 Νοεμβρίου 2024 παραιτήθηκε από τον Φαλανιακό, την π΄ρωτη τομάδα της καριέρας του.Παραίτηση Τάκη Παραφέστα από τον Φαλανιακό - athleticlarissa.gr/

 Διακρίσεις 
 Με συλλόγους 
 ΑΕΛ
 Κύπελλο Ελλάδος ποδοσφαίρου ανδρών 1984-85

 Παραπομπές 

 Εξωτερικοί σύνδεσμοι 
 Το προφίλ του Τάκη Παραφέστα στο transfermarkt.com
 Ο Τάκης Παραφέστας στο national-football-teams.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Απόλλων Λάρισας
Κατηγορία:Προπονητές ποδοσφαίρου Ηρακλή Λάρισας